Thbilisis viibiva Postimehe ajakirjaniku  teatel alustasid Vene väed uuesti edasiliikumist ning ületasid mõttelise kontrolljoone, mis eraldab Lõuna-Osseetiat ülejäänud Gruusiast.    Kinnitamata andmetel liiguvad väed Gori linna suunas, mida alles täna külastas ka Prantsuse välisminister Bernard Kouchner.    Interfaxi andmetel on aga tugevdatud «rahuvalvejõud» alustanud operatsiooni ka Gruusia lääneosas asuva Senaki linna ümber.    Venemaa kaitseministeeriumist teatati agentuurile, et nende aktsioonide eesmärgiks on mitte  lubada Gruusia väeüksustel tulistada Lõuna-Osseetiat, samuti takistada lahingutegevuses osalevate vägede regrupeerimist ja reservväelaste koondamist konfliktitsooni.